**คณะสัตวแพทยศาสตร์ มข. จัดโครงการอาจารย์ที่ปรึกษาพบนักศึกษาในความดูแล ประจำปีการศึกษา 2561**

เมื่อวันที่ 19 และ 21 พฤศจิกายน 2561 ที่ผ่านมา ณ ห้องประชุมสุณีรัตน์ เอี่ยมละมัย และห้องVM 2105-2106 ชั้น 2 อาคารเชิดชัย รัตนเศรษฐากุล คณะสัตวแพทยศาสตร์ มหาวิทยาลัยขอนแก่น โดยภารกิจด้านกิจการนักศึกษาและศิษย์เก่าสัมพันธ์ สังกัดงานวิจัยและบริการการศึกษาได้จัดโครงการอาจารย์ที่ปรึกษาพบนักศึกษาในความดูแล ประจำปีการศึกษา 2561 ขึ้น โดยโครงการนี้มีวัตถุประสงค์เพื่อให้อาจารย์ที่ปรึกษากับนักศึกษาในความดูแลได้มีโอกาสพูดคุยสร้างความคุ้นเคยต่อกันให้มากขึ้น ทำให้อาจารย์และนักศึกษาได้พูดคุยปรึกษากันทั้งด้านการเรียนการสอน การออกฝึกงาน การทำกิจกรรมเสริมหลักสูตรในระดับคณะและมหาวิทยาลัย รวมทั้งการใช้ชีวิตของนักศึกษาในคณะและหอพัก ตลอดจนการเสนอแนะปัญหาและอุปสรรครวมถึงแนวทางในการพัฒนาคณะ โดยในวันที่ 19 พฤศจิกายน 2561 เป็นนักศึกษาชั้นปีที่ 4 5 และ 6 และวันที่ 21 พฤศจิกายน 2561 เป็นนักศึกษาชั้นปีที่ 2 และ 3 ซึ่งโครงการนี้มีอาจารย์ที่ปรึกษาและนักศึกษาเข้าร่วมกิจกรรมเป็นจำนวนมาก บรรยากาศของการจัดโครงการเป็นไปอย่างอบอุ่นและเป็นกันเอง